***НАРОДНО ЧИТАЛИЩЕ „СЪЗНАТЕЛНОСТ – 1899”***

***СЕЛО ОВЧА МОГИЛА, ОБЩИНА СВИЩОВ***

***Г О Д И Ш Н А П Р О Г Р А М А***

ЗА РАЗВИТИЕ НА ЧИТАЛИЩНАТА ДЕЙНОСТ НА НАРОДНО ЧИТАЛИЩЕ ”СЪЗНАТЕЛНОСТ – 1899”СЕЛО ОВЧА МОГИЛА, ОБЩИНА СВИЩОВ

Настоящата план – програма е разработена на основание чл.26, ал. 2 от ЗНЧ

**ВЪВЕДЕНИЕ:**

 Годишната програма за развитие на читалищната дейност през 2023 г. е съобразена с изискванията на чл. 26 а, ал. 2 от Закона за народните читалища. Изготвянето на Програмата за развитието на читалищната дейност през 2023 година цели обединяване на усилията за развитие и утвърждаване на читалището като важна обществена институция, градяща културната идентичност на село Овча могила, община Свищов. Тя обобщава най-важните моменти в работата на читалището, приоритети, цели и задачи, които ще спомагат за развитието, укрепването и модернизирането му в общодостъпно и желано място за местната общност. Ще се работи за създаване на условия за превръщането на институцията в културен център, утвърждаващ ценностите на обществото.

**ОСНОВНИ ЗАДАЧИ И ДЕЙНОСТИ НА ЧИТАЛИЩЕТО**

**Общи положения**

 Читалището е място, където широк кръг хора общуват с различни изкуства и се занимават с творчество.

 През 2023 година, наша мисия ще е да бъдем посредник между информацията и потребителите в един бързо променящ се свят и да работим за утвърждаването на библиотеката като обществен информационен и културен център, осигуряващ равен достъп на всички. Налагане името на читалището и библиотеката, като едни от водещите институции в селото.

**Библиотечна дейност:**

 Дейностите в библиотеката ще са част от мероприятията включени в културния календар за 2023 година. Представяне на най – новите библиотечни документи, постъпили във фонда на библиотеката и оформяне на традиционните кътове и витрини. Ще се работи за създаване и стимулиране на навици за четене у децата от най - ранна възраст. Библиотеката ще е отворена за нови идеи и предложения във връзка с подобряване качеството на услугите си и ще приема забележки и критики за тях. Обогатяване на библиотечния фонд – закупуване на нова литература, абонамент на периодични издания

* **Източници и способи за комплектуване:**

- средства за покупка от бюджета на читалището

- насърчаване на дарителство на нови книги

- опазване на библиотечния фонд

- проверка на фонда чрез инвентаризация

- работа с читатели

- тематични изложби

- кътове и витрини

- среща с писатели

- работа по проекти

* **Образователни инициативи от библиотеката:**

- курсове за компютърна грамотност

- годишнини свързани и исторически личности

- отбелязване на бележити дати чрез изложби от документални сбирки и в двата отдела

**Културно – масова дейност:**

- осъществяване на културният календар за читалището

- повишаване на художественото и жанрово разнообразие на организираните мероприятия

- участие в културните мероприятия на общината

- отбелязване на бележити дати и годишнини

- провеждане на мероприятия, свързани със съхранението, развитието и популяризирането на местни традиции и обичаи

- попълване на самодейните състави с нови членове

- участие в национални събори, фестивали и празници

**Любителско художествено творчество:**

 Към читалището работят следните състави: Женска певческа група, Смесена певческа група, Танцов състав за автентичен фолклор, Театрален състав, Народен оркестър, Група за художествено слово, Група за обичаи, Детска вокална група, Детски танцов състав, Мажоретен състав и Група за стари градски песни.

 Те активно участват в ежегодни регионални, национални и международни фестивали, като с това допринасят за запазването и разпространението на българските традиции, самобитност и популяризиране на читалищното дело.

* **Развитието на самодейните колективи се състой в:**

- повишаване на художествено - творчески постижения на любителските състави и индивидуални изпълнители.

- активно участие на любителските състави и индивидуални изпълнители в културно – масови събития празници, чествания, тържества, събори, фестивали на територията на селото, общината, региона и страната.

- ежегодно подновяване репертоара на съставите

Целенасочена работа за опазване на фолклора и традиционното народно богатство и създаване на условия и възможности за тяхното популяризиране.

**Финансово състояние на читалището:**

 Читалищното настоятелство и служителите ще насочват работа към привличане на допълнителни средства за подобряване на финансовото състояние чрез:

- осъществяване на контакти със спомоществователи и дарители за набиране на допълнителни средства за организиране на местни мероприятия и участия на съставите в национални и регионални изяви

- увеличаване броя на членовете на читалището, а оттам и на членски внос.

- разширяване работата по проекти, с цел привличане на допълнителни средства за развитие на читалищната дейност и подобряване на материалната база

- наем за ползване на читалищно имущество и помещения в сградата

 **Приходи:**

През 2023 година читалището ще разчита на приходи от:

- държавна субсидия

- дарения и спонсорство

- проекти

- любителско творчество

- членски внос

- читателска такса

- отдаване под наем на читалищна земя

- наем от ползване на читалищното имущество

**Материално – техническа база:**

 Народно читалище „Съзнателност – 1899” разполага с добра материално техническа база. Сменена е дограмата. Направен е частичен ремонт на покрива. Наложително е да се направи ремонт на хидроизолацията над останалите помещения. Да се освежат фоайетата и стълбищата. Да се полагат грижи за съхраняване на богатия набор от носии, реквизити и костюми. Да се издирват и събират старинни носии, предмети и оръдия на труда за попълване и обогатяване на музейната сбирка.

**Обучение и квалификация:**

- участие на щатния персонал в семинари, обучения и други свързани с повишаване квалификацията му по основните читалищни дейности.

Успешното изпълнение на Програмата ще даде възможност за реализация на набелязани цели, задачи и основни дейности и ще спомогне за опазването и съхранението на културно историческото наследство. Подпомагането и развитието на любителско народно творчество ще стимулира младите хора и талантливите дарования за участие в читалищния живот. Поддържането и обогатяването на библиотечния фонд ще подпомогне образователния процес в населеното място. Организираните мероприятия и празници ще удовлетворяват културните потребности на местното население, гости и пациентите на санаториума.

**Нели Великова**

***Председател ЧН***